**Opis predmetu zákazky**

Predmetom zákazky je dodanie dodanie tovaru, konkrétne rozmrazovacieho prostriedku na báze chloridu horečnatého (MgCl2) v tuhej forme, baleného v „Big bag“ baleniach o hmotnosti 1 tona, s účinnosťou rozmrazovania – 34° C a menej, ktorý bude využívaný pri výkone zimnej údržby cestných komunikácii II. a III. triedy v rámci Banskobystrického kraja vrátane jej dopravy  s vyložením tovaru z dopravných prostriedkov na miesta určenia, ktorými sú jednotlivé strediská verejného obstarávateľa, teda skládky posypových materiálov (viď príloha č. 2 Zmluvy - príloha č. 4 súťažných podkladov - Zmluvné množstvo) na obdobie zimnej sezóny 2023/2024, s platnosťou zmluvy **do 31.03.2024**. Celkový odber za uvedené obdobie je **168 ton**.

1. **Požiadavky na posypový materiál na báze chloridu sodného.**

Rozmrazovací prostriedok na báze chloridu horečnatého (MgCl2) v tuhej forme, baleného v „Big bag“ baleniach o hmotnosti 1 tona, s účinnosťou rozmrazovania – 34° C a menej , musí spĺňať všetky minimálne a maximálne parametre definované v Technických podmienkach (TP 039) – Používanie posypových materiálov na zimnú údržbu pozemných komunikácií vydaných Ministerstvom dopravy a výstavby SR, sekcia cestnej dopravy a pozemných komunikácií účinných od 01.07.2022 v nasledovnom rozsahu:

|  |  |
| --- | --- |
| **Technické vlastnosti/Zloženie** | **Hodnota /charakteristika/ špecifikácia** |
| Obsah MgCl2 | min. 46,50 % |
| MgSO4 | max. 0,60 % |
| KCl | max. 0,80 % |
| NaCl | max. 0,90 % |
| CaCl2 | max. 0,10 % |
| Účinnosť rozmrazovania | - 34 oC |
| Granulometria MgCl2 | Šupiny v priemere do 15 mm hrúbky do 0,5 mm |
| Balenie | 1 tona v Big Bag-u |

1. **Verejný obstarávateľ požaduje počas celej platnosti zmluvy minimálne:**

* dodávať tovar - **Rozmrazovací prostriedok na báze chloridu horečnatého (MgCl2) v tuhej forme, baleného v „Big bag“ baleniach o hmotnosti 1 tona**, s účinnosťou rozmrazovania – 34°C a menej, vrátane dopravy tovaru a vykládky tovaru na miesto určenia určené verejným obstarávateľom – strediská, resp skládky posypových materiálov verejného obstarávateľa na základe čiastkových objednávok,
* dodávať predmet zákazky v termínoch podľa zmluvy a prílohy č. 4 súťažných podkladov - Zmluvné množstvo,
* predložiť v rámci poskytnutia riadnej súčinnosti potrebnej na uzavretie zmluvy podľa bodu 2.3 SP
* Kartu bezpečnostných údajov v zmysle Nariadenia Komisie EÚ č. 830/2015, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH) v slovenskom jazyku vzťahujúcu sa na predmet zákazky.
* Doklad preukazujúci splnenie parametrov podľa Technických podmienok (TP 039) – Používanie posypových materiálov na zimnú údržbu pozemných komunikácií vydaných Ministerstvom dopravy a výstavby SR, sekcia cestnej dopravy a pozemných komunikácií účinných od 01.07.2022. Verejný obstarávateľ príjme aj iný obsahom a rozsahom rovnocenný doklad vydaný príslušnou inštitúciou v inom členskom štáte Európskej únie, predložený uchádzačom preukazujúcim požadovanú skutočnosť.